cyanic-selkie/wikianc huggingface dataset:
Κορυφή Αφέντης Χριστός Δίκτη
Α) Δεν είναι αληθές ότι ενετικό έγγραφο του 1343  αναφέρει την εκκλησία του Αφέντη Χριστού της Δίκτης.  Το έγγραφο  αυτό το έχει δημοσιεύσει και μεταφράσει ο Στέργιος Σπανάκης στο «Συμβολή στην ιστορία του Λασιθίου»  (έγγραφο: Arcivio di Stato, Vnezia, Duca di Candia/ proclami/ Busta 14) και εκεί  δεν αναφέρεται εκκλησία με το όνομα Αφέντης, αλλά  μια εκκλησία κάπου με την ονομασία glesia di Psiloriti (= εκκλησία Ψηλορείτη). Συγκεκριμένα στο έγγραφο αυτό  αναφέρονται τα όρια της απαγορευμένης ζώνης του Λασιθίου που διέταξε το 1343 η Βενετία, για να μη γίνεται το Λασίθι  εστία επαναστατών,  ένα από τα όρια των οποίων  ονομάζεται «εκκλησία του Ψηλορείτη» (glesia di Psiloriti). Το εν λόγω έγγραφο τοποθετεί την εν λόγω εκκλησία όχι εκεί που είναι σήμερα ο ναός Αφέντη Χριστού στην κορφή Αφέντης της Δίκτης, αλλά εκτός Οροπεδίου και συγκεκριμένα  εκεί απ’ όπου αρχίζει η Δίκτη απο το Ηράκλειο, στο Ριάκι της Σχίζας (Riachi de La sichesa), που βρίσκεται, σύμφωνα με το εν λόγω έγγραφο,  πριν από την τοποθεσίες Βαθιά, Παράσυρτα, Άσπρο Σελί κ.α. Μάλιστα γι αυτό  στο τέλος του εγγράφου αυτού σημειώνεται ότι  ένας από του ευγενείς Βενετούς που υπέγραψαν το έγγραφο αυτό δεν ήθελε να συμπεριληφθεί η εκκλησία αυτή και το ρυάκι αυτό  στην απαγορευμένη ζώνη. . Οι Ενετοί καλούσαν τη Δίκτη και  με την ονομασία Ψηλορείτη (άρα «εκκλησία του Ψηλορείτη» = εκκλησία της Δίκτης),  γιατί θεωρούσαν τη Δίκτη  ως πιο ψηλό βουνό της Κρήτης  (βλέπε π.χ. ;έκθεση Fr Basilicata κ.α.).
Περισσότερα βλέπε και : http://www.krassanakis.gr/afentis.htm
Το βουνό Αφέντης Χριστός μαζί με την διπλανή κορυφή Ψαρή Μαδάρα (Μαδάρες στα κρητικά (από το αρχαιοελληνικό μαδαρός, «γυμνός» είναι τα απόκρημνα όρη με υποτυπώδη βλάστηση ή/και βοσκοτόπια σε μεγάλα υψόμετρα ) είναι τμήμα της οροσειράς Δίκτη ή Λασιθιώτικα (Όρη) στην ανατολική Κρήτη. Με υψόμετρο 2.141 μέτρα, πρόκειται έπειτα από την κορυφή Σπαθί, 2.148 μ. για τη δεύτερη υψηλότερη κορυφή της Δίκτης και του ανατολικού μέρους του νησιού (στο κεντρικό δεσπόζουν ο Τίμιος Σταυρός κ.ά του Ψηλορείτη ή Ίδη και δυτικά η κορυφογραμμή των Λευκών Ορέων).
Εκτείνεται στους νομούς Ηρακλείου και Λασιθίου (μεγαλύτερο τμήμα) και είναι περισσότερο γνωστό για το εξωκλήσι Αφέντης Χριστός στην ομώνυμη κορυφή του, ονομασία που ενίοτε αποδίδεται στο σύνολο του ορεινού όγκου.
Ιστορία
Όπως ο Ψηλορείτης και τα Λευκά Όρη, επί γερμανικής Κατοχής ο Αφέντης "ήταν «Ελεύθερη Ελλάδα», όπως τα χαρακτήριζαν τότε". Στην ευρύτερη περιοχή ενεργοποιήθηκε η αντιστασιακή ομάδα του Αδαμάντιου Κρασανάκη (Κρασαναδάμη) και των αδελφών του, η οποία στην έναρξη του 1943 ανέλαβε κοινή δράση με εκείνη από τα νότια του νομού Ηρακλείου και επικεφαλής τον Εμμανουήλ Μπαντουβά (Μπαντουβομανώλη), γνωστό και κατά την περίοδο του Εμφυλίου.
Η εκκλησία στην κορυφή
Ο μικρού μεγέθους ιερός ναός έχει αφιερωθεί στη Μεταμόρφωση του Σωτήρος, οπότε την 6η Αυγούστου συρρέουν για τον εορτασμό του προσκυνητές από την επαρχία Βιάννου, την πόλη του Ηρακλείου, το Οροπέδιο και το νομό Λασιθίου. Στη δεδομένη θέση υπήρχε σπήλαιο με βαθμωτή κάθοδο στη δυτική του όψη, το οποίο η μυθολογική παράδοση θέλει –παρότι μικρό– ως κατοικία του αρχηγού των Σαραντάπηχων της αρχαίας Κρήτης. Ενδεχομένως και σύμφωνα με τη μινωική πρακτική στο υψηλότερο σημείο κάθε βουνού, αποτέλεσε τοποθεσία για ιερό κορυφής, όπως μαρτυρούν τα ανάλογης περιόδου πήλινα αγαλματίδια που ανά καιρούς έχουν βρεθεί.
Χριστιανικό εξωκλήσι αναφέρεται σε έγγραφο ήδη του 1343. Στη σημερινή του μορφή διαμορφώθηκε περί το 1992, με ενέργειες του τότε εφημέριου της Ενορίας Αγίου Γεωργίου του Αμιρά Βιάννου π. Εμμανουήλ Στρατάκη και τη σύμφωνη γνώμη του Μητροπολίτη Πέτρας και Χερρονήσου κ. Νεκταρίου (Παπαδάκη). Αρχιτεκτονικά, πρόκειται για μονόχωρο, θολωτό ναΐσκο άνευ τέμπλου, φιλοξενεί δε παλαιά πέτρινη εικόνα του Ιησού. Θρυλείται ότι αυτή, επανειλημμένως την περίοδο των εργασιών μεταφέρθηκε στο ενιαίο χωριό Αμιράς/Άρβη, φερόμενη να "ξαναγύριζε πίσω στη σπηλιά, εκεί που ήθελε να είναι...". Υπέστη κλοπή, με τελικά ανεύρεση μόνο του μισού της περίπου τμήματος.
Προγραμματισμένα από το Μητροπολίτη Πέτρας Νεκτάριο για το 1993, τα επίσημα εγκαίνια της εκκλησίας (θυρανοίξια) έλαβαν χώρα το 2019.
Ορειβασία
Η ανάβαση του βουνού είναι δυνατή αποκλειστικά με πεζοπορία από μονοπάτια σε διάφορες πλευρές του, ενώ αρκετές διαδρομές υπάρχουν προς τον Αφέντη Χριστό. Μία πραγματοποιείται μέσω οροπεδίου του Λιμνακάρου (δρόμος από το αντίστοιχο του Οροπεδίου Λασιθίου, οδηγεί αυτοκίνητο έως υψόμετρο 1.120 μ.) και το σηματοδοτημένο Ευρωπαϊκό μονοπάτι Ε4. Η πορεία για την κορυφή έχει νοτιοδυτική διεύθυνση και διαρκεί άνω των 4 ωρών (με το Ε4 είναι επίσης προσβάσιμο το Σπαθί, η υψηλότερη της Δίκτης). Μικρότερη απόσταση αλλά περισσότερο ανηφορική (βαθμός δυσκολίας 2), παρέχει η διαδρομή αφετηρίας το οροπέδιο Ομαλός (Βιάννου, 1.350 μ.) και διάρκειας 3 ώρες. Εξαιτίας των πολλών δύσβατων σημείων, απαιτείται προσοχή από τους λιγότερο εξοικειωμένους με την ορειβασία.
Για τον ετήσιο εορτασμό, 50 έως 70 άτομα προτιμούν άνοδο από την παραμονή (5 του μήνα) και νυχτερινή διαμονή σε σκηνές, αλλά οι περισσότεροι (400-700) επιλέγουν τις πρώτες πρωινές ώρες και πριν από την έναρξη της Θείας Λειτουργίας.
Οικολογία
Η περιβάλλουσα περιοχή πρόκειται για μία από τις πλέον εύφορες στο νησί και χαρακτηρίζεται οικολογικής σημασίας, ως τόπος διαμονής αρπακτικών πτηνών. Οι μοναδικοί αξιόλογοι όγκοι δασών υφίστανται προς τα νοτιοανατολικά (βασικά την κοιλάδα του χωριού Σελάκανο) και δυτικά (δήμος Βιάννου). Το κυρίαρχο δασικό είδος είναι η τραχεία πεύκη (Pinus brutia, κρητικός πεύκος – μη ελληνικό ενδημικό δέντρο) στην πρώτη περίπτωση και ο πρίνος (Quercus coccifera, πουρνάρι) στη δεύτερη. Κάποια παρουσία στα χαμηλότερα ύψη, εμφανίζει επίσης το θαμνοκυπάρισσο (Juniperus phoenicea, στα κρητικά "κέδρος" – όχι ο γνωστός).
Σημειώσεις
Ο Σύλλογος Λασιθιωτων "Ο Δικταίος" σας αναφερει ότι στο παρόν δημοσίευμα αναφέρονται πράγματα που δεν ευσταθούν και η πραγματικότητα είναι η εξής:
Στην ανατολική κορφή της Δίκτης που λέγεται Αφέντης, 2141 μ., υπάρχει ο μονόχωρος Ιερός Ναός του Αφέντη Χριστού, ο οποίος είναι αφιερωμένος στη μεταμόρφωση του Σωτήρος, Επίσης σε μια άλλη μικρότερη κορφή του ίδιου βουνού, ο μικρός Αφέντης, υψ. 1577μ,, υπάρχει και  ένας άλλος ναός του Αφέντη Χριστού και προ αυτών ο Arthur. J. Evans  λέει ότι τα ιερά αυτά αρχικά ήταν του Δία που μετά αφιερώθηκαν στο Χριστό ως Αυθέντη > Αφεντης (= εξουσιαστή, αφεντικό) και έτσι μετά από εκεί βγήκε και η ονομασία «κορφή Αφέντης» της Δίκτης: «A little further on the ridge is the small church of Aphendi Kristos, or the Lord Christ, a name which in Crete clings in an especial way to the ancient sanctuaries of Zeus ……. The eastern and western ranges of Dikta, the sites respectively of the Temple and Cave of Zeus, are known as the Aphendi Vouno, from αυθέντης Χριστός, or 'Christ the Lord.' A votive deposit, apparently connected with some Zeus cult, on a peak of Lasethi is also known as Aphendi Christos» (Arthur J. Evans, «Mycenaean Tree and Pillar Cult and Its Mediterranean Relations, in Τhe Journal of Hellenic Studies, Vol. 21, 1901).
Ο ιερός ναός του Αφέντη Χριστού  κτίστηκε από την αείμνηστή Δημητρουλάκη-Κρασανακη Δέσποινα (1851 - 1946, τη μάνα του καπετάν Αδάμη Κρασανάκη >  Κρασαναδάμη (1889- 1981), στη ιδιοκτησία της οποίας ανήκε η κορφή (εκεί είχαν το μαντρί τους) ως τάμα, για να σωθούν από τους Τούρκους. Η Κρήτη ελευθερώθηκε μερικώς το 1897 και πλήρως το 1912.
Επί τουρκοκρατίας, σύμφωνα επίσης με την αφήγηση του καπεταν Κρασαναδάμη, ο αγάς της περιοχής καβάλησε μια ψαρή φοράδα, έβαλε και την κερά (την κυρία) του μαζί με το κοπέλι (παιδί ) τους στα καπούλια της και ξεκίνησαν να πάνε στην κορφή που σήμερα λέγεται Αφέντης προκειμένου να δουν  από εκεί τη θέα και τον τόπο στον οποίο ήταν υπεύθυνος ο αγάς. Φτάνοντας στη θέση που είναι σήμερα το μοναστήρι του Αφέντη Χριστού ξεπέζεψε και είπε στη φοράδα του: «Προσκυνώ σε φοράδα μου που μας έβγαλες εδώ πάνω στον ουρανό», όμως πριν προλάβει να τελειώσει τη φράση του άρχισε να βροντά, να αστράφτει, έγινε συσκοτισμός, βροχή κλπ κλπ  και την επόμενη μέρα η ψαρή φοράδα  βρέθηκε στη κορφή που σήμερα ονομάζεται «Ψαρή Φοράδα» ή «Ψαρή Μαδάρα», το παιδί στην κορφή που σήμερα ονομάζεται «Κοπέλι» και η κερά (κυρία) στη θέση που σήμερα ονομάζεται «Κερά» ή κατ’ άλλους εκεί που ονομάζεται σήμερα «Πόρος της Κεράς» κ.α.
Στη θέση του Ι.Ν. Αφέντη Χριστού αρχικά  ήταν ένα μικρό σπηλιάρι, στο οποίο, σύμφωνα με την παράδοση της οικογένειας Κρασανάκη, στα αρχαία χρόνια έμενε ο αρχηγός των σαραντάπηχων της Κρήτης. Οι σαραντάπηχοι, σύμφωνα με την ελληνική μυθολογία, ήταν απόγονοι των αδελφών Ωτου και Εφιάλτη, παιδιών του Ποσειδώνα. Ονομάζονταν σαραντάπηχοι, γιατί μεγάλωναν κάθε χρόνο μια πήχη στο πλάτος και μια οργιά στο ύψος, και όταν έγιναν εννιά χρόνων ήταν ήδη εννιά πήχες. Η αρχαία πόλη Βίεννος, σύμφωνα με τον Στ. Βυζάντιο  (εθνικά), οφείλει το όνομα της σε έναν από τους Κουρήτες, το Βίεννο, που ηταν οικιστή της  είτε από τη βία που άσκησαν εκεί στον Άρη τα παιδιά του Ποσειδώνα Ώτος και Εφιάλτης.
Σημειώνεται ότι:
Α) Δεν είναι αληθές ότι ενετικό έγγραφο του 1343  αναφέρει την εκκλησία του Αφέντη Χριστού της Δίκτης.  Το έγγραφο  αυτό το έχει δημοσιεύσει και μεταφράσει ο Στέργιος Σπανάκης στο «Συμβολή στην ιστορία του Λασιθίου»  (έγγραφο: Arcivio di Stato, Vnezia, Duca di Candia/ proclami/ Busta 14) και εκεί  δεν αναφέρεται εκκλησία με το όνομα Αφέντης, αλλά  μια εκκλησία κάπου με την ονομασία glesia di Psiloriti (= εκκλησία Ψηλορείτη). Συγκεκριμένα στο έγγραφο αυτό  αναφέρονται τα όρια της απαγορευμένης ζώνης του Λασιθίου που διέταξε το 1343 η Βενετία, για να μη γίνεται το Λασίθι  εστία επαναστατών,  ένα από τα όρια των οποίων  ονομάζεται «εκκλησία του Ψηλορείτη» (glesia di Psiloriti). Το εν λόγω έγγραφο τοποθετεί την εν λόγω εκκλησία όχι εκεί που είναι σήμερα ο ναός Αφέντη Χριστού στην κορφή Αφέντης της Δίκτης, αλλά εκτός Οροπεδίου και συγκεκριμένα  εκεί απ’ όπου αρχίζει η Δίκτη απο το Ηράκλειο, στο Ριάκι της Σχίζας (Riachi de La sichesa), που βρίσκεται, σύμφωνα με το εν λόγω έγγραφο,  πριν από την τοποθεσίες Βαθιά, Παράσυρτα, Άσπρο Σελί κ.α. Μάλιστα γι αυτό  στο τέλος του εγγράφου αυτού σημειώνεται ότι  ένας από του ευγενείς Βενετούς που υπέγραψαν το έγγραφο αυτό δεν ήθελε να συμπεριληφθεί η εκκλησία αυτή και το ρυάκι αυτό  στην απαγορευμένη ζώνη. . Οι Ενετοί καλούσαν τη Δίκτη και  με την ονομασία Ψηλορείτη (άρα «εκκλησία του Ψηλορείτη» = εκκλησία της Δίκτης),  γιατί θεωρούσαν τη Δίκτη  ως πιο ψηλό βουνό της Κρήτης  (βλέπε π.χ. ;έκθεση Fr Basilicata κ.α.).
2) Δεν είναι αληθές ότι ο εν λόγω ναός του Αφέντη Χριστού ανήκει στο  χωριό Κάτω Σύμη ή στο χωριό Αμιράς κ.α. της επαρχίας Βιάννου  κ.α., γιατί κτίστηκε απο τους ιερείς τους και αυτό γιατί,  πέραν των όσων είδαμε πιο πριν, το 1936 το Δευτεροβάθμιο Διοικητικό Δικαστήριο /Καθορισμού Κοινοτικών Ορίων, όπου είχε καταφύγει δικαστικώς η Κοινότητα της Σύμης Βιάννου (Κοινότητα δίπλα από την Κοινότητα Αμιράς Βιάννου), διεκδικώντας την περιοχή Αφέντης, όρισε με την αρ. 77/1936 απόφαση του ότι η περιοχή Αφέντης ανήκει στην Κοινότητα Αγίου Γεωργίου Λασιθίου.
Περισσότερα βλέπε και : http://www.krassanakis.gr/afentis.htm <references group="σημ."/>
Βασίλης Λεβέντης
Ο Βασίλης Λεβέντης (Μεσσήνη Μεσσηνίας, 2 Νοεμβρίου 1951) είναι Έλληνας πολιτικός, πρόεδρος της Ένωσης Κεντρώων και τέως βουλευτής του Ελληνικού Κοινοβουλίου.
Πρώτα χρόνια
Ο Βασίλης Λεβέντης γεννήθηκε στη Μεσσήνη. Είναι το τέταρτο παιδί του Αποστόλου και της Γρηγορίας Λεβέντη, οι οποίοι κατάγονταν από το Κορακοβούνι Αρκαδίας ενώ οι γονείς τους κατάγονταν από τον Δρυμώνα Κυθήρων. Η οικογένεια Λεβέντη, μετά από καταστροφή της περιουσίας της από τους Γερμανούς κατακτητές, είχε μετοικήσει στον Πειραιά όπου ο Βασίλης Λεβέντης ολοκλήρωσε τη στοιχειώδη και μέση εκπαίδευση (το δημοτικό και το εξατάξιο γυμνάσιο).
Το 1969 εισήλθε ένατος στο Εθνικό Μετσόβιο Πολυτεχνείο, στη σχολή Πολιτικών Μηχανικών. Ολοκλήρωσε τις σπουδές του με άριστα και έκανε μεταπτυχιακές σπουδές στο Μόναχο της Γερμανίας.
Ολοκλήρωσε την στρατιωτική του θητεία στο Πολεμικό Ναυτικό στη Διεύθυνση Διοικητικής Μέριμνας Ναυτικού (Δ.Δ.Μ.Ν.), στον Ναύσταθμο Σαλαμίνας, ως Επίκουρος Σημαιοφόρος, την περίοδο 1976-1978.
Ομιλεί Αγγλικά και Γερμανικά.
Ένταξη στην πολιτική
Κατά τη διάρκεια του αντιδικτατορικού αγώνα (1970-1974), που ο Λεβέντης ήταν φοιτητής στο Πολυτεχνείο, κατείχε πολύγραφο και με ομάδα συμφοιτητών του διένειμε προκηρύξεις, καλώντας τους Αθηναίους σε εξέγερση ενάντια στο δικτατορικό καθεστώς. Η πρώτη ουσιαστική όμως επαφή του Λεβέντη με την πολιτική έγινε το 1975 όταν, ως συνεργάτης του πρώην πρύτανη του Πολυτεχνείου, Κυπριανού Μπίρη, συνέβαλε στη σύνταξη των άρθρων 21 και 24 του Συντάγματος και στη δημιουργία του προγράμματος ΔΕΠΟΣ.
Με την ενεργό πολιτική ασχολήθηκε για πρώτη φορά το 1974 ως ιδρυτικό μέλος του Πανελληνίου Σοσιαλιστικού Κινήματος. Μετά το 1981 εκδήλωσε έντονες διαφωνίες, υπό την άποψη ότι το κόμμα μετά τον σχηματισμό αυτοδύναμης κυβέρνησης σταδιακά απομακρυνόταν από τις αρχές του και στην ουσία συνέχιζε την πολιτική των προκατόχων του. Το 1982 έθεσε υποψηφιότητα για δήμαρχος του Πειραιά.
Ίδρυση οικολογικού κόμματος
Το 1984 ίδρυσε το πρώτο οικολογικό κόμμα στην Ελλάδα, ενώ ο συνδυασμός που δημιούργησε με τον τίτλο «Ελεύθεροι» συμμετείχε στις Ευρωεκλογές της ίδιας χρονιάς αποσπώντας 8.816 ψήφους και ποσοστό 0,15%. Το 1986 έθεσε υποψηφιότητα για δήμαρχος Αθηναίων, λαμβάνοντας 2.352 ψήφους και ποσοστό 0,57%. Στις βουλευτικές εκλογές του Ιουνίου του 1989 μετείχε ως υποψήφιος βουλευτής στο ψηφοδέλτιο της Νέας Δημοκρατίας στη Β' Αθήνας, όμως με 5.212 σταυρούς προτίμησης κατατάχθηκε μόλις 29ος ανάμεσα σε 31 υποψήφιους και δεν εκλέχτηκε.
Ένωση Κεντρώων
Ο Λεβέντης έγινε ευρύτερα γνωστός λόγω της συμμετοχής του στις αναπληρωματικές εκλογές στις 5 Απριλίου 1992 στην εκλογική περιφέρεια Β΄ Αθήνας. Παρόλο που δεν εκλέχθηκε βουλευτής, ο Λεβέντης απέσπασε περισσότερες από 100 χιλιάδες ψήφους (114.942), αριθμός κατά πολύ μεγαλύτερος από την εκλογική δύναμη της Ένωσης Κεντρώων στην περιφέρεια.
Η Ένωση Κεντρώων συμμετείχε σε όλες τις εκλογικές αναμετρήσεις για το Κοινοβούλιο και το Ευρωκοινοβούλιο από το 1993. Την ίδια χρονιά το Κανάλι 67 μετονομάστηκε σε Κανάλι 40: Κοινωνική και Οικολογική Τηλεόραση Ελλάδος - Green Greece, ενώ ο σταθμός στα τέλη του 2000 πουλήθηκε στον εκδότη Γιώργο Κουρή, μετονομάζοντας τον στις 8 Ιανουαρίου του επομένου έτους σε Extra Channel. Μετέπειτα πέρασε στην ιδιοκτησία του Φίλιππου Βρυώνη και επαναμετονομάστηκε τον Αύγουστο του 2003 σε Extra 3. Ο Λεβέντης από το 2000 παρουσίαζε τηλεοπτική εκπομπή πολιτικού περιεχομένου στο ίδιο κανάλι, με τίτλο Πολιτικός Μαραθώνιος, που προβαλλόταν σε εβδομαδιαία βάση. Τα τελευταία χρόνια συνεχίζει τις εκπομπές μέσα από το επίσημο κανάλι της Ένωσης Κεντρώων στο YouTube με το όνομα Αντιδιαπλοκή TV. Αρθρογραφούσε τακτικά στην εφημερίδα Αυριανή. Φιλοξενείται συχνά από δημοσιογράφους περιφερειακών καναλιών για συνεντεύξεις και σχολιασμό της επικαιρότητας. Από το 2004 διακινεί την εφημερίδα-όργανο του κόμματος της Ένωσης Κεντρώων «Αντιδιαπλοκή». Επίσης είναι ο συγγραφέας δύο βιβλίων-συλλογών δημοσιευμάτων του στην Αυριανή, τα «Εκδότες και δημοσιογράφοι, οι μεγάλες πληγές της ελληνικής κοινωνίας» και «Ανοίγουμε το αρχείο του Βασίλη Λεβέντη».
Ο Λεβέντης είχε προτείνει για τη θέση του πρωθυπουργού σε κυβέρνηση συνεργασίας τον Λουκά Παπαδήμο από τον Ιούνιο του 2011, πριν την ανάθεση εντολής σχηματισμού στις 10 Νοεμβρίου του 2011, της Κυβέρνησης Λουκά Παπαδήμου, όταν έφτασε σε αδιέξοδο διαχείρισης της χώρας το ελληνικό πολιτικό σύστημα, κατά την οικονομική κρίση. Μέχρι σήμερα εξακολουθεί να εκφράζει την εκτίμησή του στο πρόσωπο του Λ. Παπαδήμου και υποστηρίζει ότι η Κυβέρνηση Παπαδήμου τελούσε υπό ασφυκτική ομηρία των πολιτικών κομμάτων που τη στήριζαν, αλλιώς θα μπορούσε να παραγάγει περισσότερο και καλύτερο έργο.
Στις βουλευτικές εκλογές Ιανουαρίου του 2015, το κόμμα του Λεβέντη λαμβάνει 5,11% στην Α΄ Θεσσαλονίκης, μία μονάδα πάνω από το ΠΑΣΟΚ (4,12%) και περίπου 4 μονάδες πάνω από το ΚΙΔΗΣΟ (1,33%), ενώ στην επικράτεια το 1,79% με 110.826 πολίτες να ψηφίζουν την Ένωση Κεντρώων, όταν στις προηγούμενες εκλογές του Ιουνίου 2012 είχε περιοριστεί στο 0,28%.
Στις βουλευτικές εκλογές του Ιουλίου του 2019, η Ένωση Κεντρώων έλαβε ποσοστό 1,24% και κατά συνέπεια δεν κατάφερε να εισέλθει στο κοινοβούλιο, με τον Βασίλη Λεβέντη να μην επανεκλέγεται.
Απόπειρες δολοφονίας
Ο Λεβέντης υποστηρίζει ότι έχει γίνει δολοφονική απόπειρα εναντίον του στην Καλλιθέα κατά τις αναπληρωματικές εκλογές της Β' Αθηνών του 1992. Επίσης, καταγγέλλει ως δεύτερη δολοφονική απόπειρα τροχαίο ατύχημα στην περιοχή Μαλγάρων Θεσσαλονίκης στις 21 Σεπτεμβρίου 1996 (παραμονή των βουλευτικών εκλογών του 1996). Στην δεύτερη περίπτωση, νοσηλεύτηκε στο Γ.Ν.Θ. Ιπποκράτειο επί ένα μήνα.
Παρενοχλήσεις εναντίον του
Στις αρχές του 1994 ο τότε δημοσιογράφος - και μετέπειτα υπουργός εργασίας, πολιτισμού και εθνικής άμυνας - Πάνος Παναγιωτόπουλος κάλεσε τον Βασίλη Λεβέντη σε εκπομπή του στον ΑΝΤ1 με εμφανή διάθεση εμπαιγμού. Ο Λεβέντης όμως κατάφερε να κρατηθεί ψύχραιμος και μάλιστα ανέφερε και σε εκείνη την εκπομπή την εκτίμησή του ότι η οικονομική πολιτική που ασκείτο στην Ελλάδα από τα δυο μεγάλα κόμματα που κυβερνούσαν μετά το 1974 οδηγεί τη χώρα σε πτώχευση, κάτι που επαληθεύτηκε το 2010. Τις επόμενες ημέρες ο Παναγιωτόπουλος δέχθηκε έντονη κριτική από τα ΜΜΕ, κλήθηκε και σε απολογία από την ΕΣΗΕΑ και τερματίστηκε η συνεργασία του με τον ΑΝΤ1.
Υγεία
Στις 25 Σεπτεμβρίου 2021 έγινε γνωστό ότι έχει προσβληθεί από τον νέο κορονοϊό και ότι διασωληνώθηκε στην μονάδα εντατικής θεραπείας του Ευαγγελισμού. Αποσωληνώθηκε στις 28 Σεπτεμβρίου, αλλά την επομένη διασωληνώθηκε ξανά. Στις 19 Οκτωβρίου πραγματοποιήθηκε εκ νέου αποσωλήνωσή του, όμως τις επόμενες ημέρες μπήκε στην εντατική (για δεύτερη φορά), λόγω επιδείνωσης της υγείας του. Στις 15 Νοεμβρίου αποσωληνώθηκε (για τρίτη φορά), λόγω βελτίωσης της κατάστασής του. Μετά από 2 μέρες (δηλαδή την 17η Νοεμβρίου) βγήκε από τη ΜΕΘ του Ευαγγελισμού και νοσηλεύτηκε σε κανονικό δωμάτιο του προαναφερθέντος νοσοκομείου. Ο οργανισμός του αποδυναμώθηκε σε μεγάλο βαθμό, ενώ επίσης (όπως ανέφερε ο αδελφός του) έχει σημειώσει μεγάλη απώλεια σωματικού βάρους. Στις 9 Δεκεμβρίου 2021 πήρε εξιτήριο, μετά από 75 ημέρες νοσηλείας.
Σάτιρα
Αποτέλεσε αντικείμενο έντονης σάτιρας στο παρελθόν από τον Γιώργο Μητσικώστα. Ο τελευταίος όμως, κατά δήλωσή του μέσω των κοινωνικών δικτύων, πριν τις εκλογές του Ιανουαρίου του 2015, ζήτησε συγγνώμη από τον Λεβέντη , καλώντας τον κόσμο να ψηφίσει το κόμμα του, την Ένωση Κεντρώων.
Εξωτερικοί σύνδεσμοι
Κατηγορία:Απόφοιτοι Εθνικού Μετσόβιου Πολυτεχνείου Κατηγορία:Έλληνες αρχηγοί κομμάτων Κατηγορία:Βουλευτές εκλεγμένοι με την Ένωση Κεντρώων Κατηγορία:Βουλευτές Β΄ Αθηνών
Κώστας Βασιλειάδης
Ο Κώστας Βασιλειάδης (Θεσσαλονίκη, 15 Μαρτίου 1984-) είναι Έλληνας διεθνής καλαθοσφαιριστής, ο οποίος αγωνίζεται ως σούτινγκ γκαρντ στην ισπανική Κάθερες της LEB Oro.
Σταδιοδρομία
Ο Βασιλειάδης γεννήθηκε στη Θεσσαλονίκη, κατάγεται από το Ελευθεροχώρι Κιλκίς και μεγάλωσε στο Κιλκίς. Ξεκίνησε την καριέρα του από τον ΓΑΣ Κιλκίς και στη συνέχεια πήρε μετεγγραφή για τον ΠΑΟΚ όπου έκανε εξαιρετικές εμφανίσεις. Στην ομάδα της Θεσσαλονίκης έπαιξε από το 2000 έως το 2006.
Το 2006 μετεγγράφηκε στην ομάδα της Μάλαγα με την οποία κατακτά το πρωτάθλημα Ισπανίας. Την επόμενη χρονιά συνεχίζει να αγωνίζεται με τα χρώματα της Μάλαγα, συμμετέχοντας και στο Φάιναλ Φορ της Ευρωλίγκας, που διεξάγεται στην Αθήνα. Ο Βασιλειάδης ήταν ήδη «μεγάλο όνομα» και με τη βοήθεια του η ισπανική ομάδα είχε τη δυνατότητα να κοντράρει τους ανταγωνιστές της και να αφήσει το στίγμα της στην Ευρώπη. Οι οπαδοί του συλλόγου λένε ότι πάντα θα τον θυμούνται και θα τον εκτιμούν για την προσπάθεια και το παιχνίδι του με την ομάδα τους.
Στις 12 Ιουλίου 2007 ο Ολυμπιακός ανακοίνωσε ότι ο παίκτης υπέγραψε τριετές συμβόλαιο με την ομάδα του Πειραιά. Εκεί θα συναντήσει τον επί πολλά έτη συμπαίκτη του στον ΠΑΟΚ και τις Εθνικές ομάδες Εφήβων και Νέων, Λουκά Μαυροκεφαλίδη. Παρά την ήττα της ομάδας από τον αγαπημένο του σύλλογο και πρώην ομάδα του, ΠΑΟΚ, ο Ολυμπιακός τερμάτισε στην 2η θέση στο Ελληνικό Πρωτάθλημα τη σεζόν 2007-08.
Ο Βασιλειάδης επέστρεψε στο ΠΑΟΚ για τη σεζόν 2008-09, σε μία προσπάθεια της νέας διοίκησης να επαναφέρει την ομάδα στις επιτυχίες αλλά και στην Ευρωλίγκα. Έγινε ξανά αρχηγός της ομάδας. Πριν να τελειώσει η σεζόν 2008-09 μεταφέρθηκε στο Μοντεγκράναρο. Το συμβόλαιο του με τον ΠΑΟΚ λύθηκε κοινή συναινέσει.
Ρούπερτ του Τεκ
Ο Ρούπερτ, αγγλ. Rupert (24 Αυγούστου 1907 - 15 Απριλίου 1928) από τον Οίκο της Βυρτεμβέργης ήταν πρίγκιπας του Τεκ, που το 1917 άλλαξε τον τίτλο του σε υποκόμης του Τρέματον.
Κώστας Βασιλειάδης
Σταδιοδρομία
Στις 10 Οκτωβρίου 2017, υπέγραψε ανοιχτό συμβόλαιο με τα Τρίκαλα ώστε να αποχωρήσει στο ενδεχόμενο που δεχτεί πρόταση από το εξωτερικό. Τελικά στις 5 Δεκεμβρίου, υπέγραψε στην Τενερίφη του Ισπανικού πρωταθλήματος. Στις 15 Ιουλίου επέστρεψε για τρίτη φορά στην ισπανική Ομπραδόιριο. Ο Βασιλειάδης ολοκλήρωσε τη σεζόν ως πρώτος στα τρίποντα (95/244) κι έκτος σκόρερ στο ισπανικό πρωτάθλημα με 432 πόντους σε 31 συμμετοχές. Το καλοκαίρι του 2019, ανανέωσε το συμβόλαιό του για 1+1 χρόνια. Τη σεζόν 2019-20 σε 10 αγώνες που συμμετείχε στο Πρωτάθλημα Ισπανίας είχε 8,3 πόντους, 1 ριμπάουντ και 0,9 ασίστ. Στις 16 Ιουλίου 2020, ανακοινώθηκε η αποχώρησή του από την Ομπραδόιριο.
Ρούπερτ του Τεκ
Βιογραφία
Ήταν ο μόνος γιος του Αλεξάνδρου πρίγκιπα του Τεκ (μετέπειτα κόμη του Άθλοουν) και της Αλίκης των Βέττιν-Σαξονίας-Κόμπουργκ & Γκότα, κόρης του Λεοπόλδου δούκα του Ώλμπανυ (γιου της Βικτωρίας της Βρετανίας).
Κώστας Βασιλειάδης
Σταδιοδρομία
Το καλοκαίρι του 2020, αποφάσισε να συνεχίσει την καριέρα του στην Αλ Σαντ του Κατάρ, με προπονητή τον Βασίλη Μπρατσιάκο. Στις 10 Οκτωβρίου 2020, έκανε το ντεμπούτο του σε αγώνα του Κυπέλλου Κατάρ, έχοντας 23 πόντους, 6 ασίστ, 6 ριμπάουντ και 2 κλεψίματα. Στις 22 Νοεμβρίου 2020, ήταν ο νικητής στο διαγωνισμό τριπόντων στο περιθώριο του FIBA 3X3 World Tour Doha Masters.
Ρούπερτ του Τεκ
Βιογραφία
Ο Ρούπερτ-Αλέξανδρος-Γεώργιος γεννήθηκε στο κάστρο Ουίνδσορ. Έπασχε από αιμο(ρο)φιλία, όπως η Αλίκη, ο Λεοπόλδος και η Βικτώρια. Σπούδασε στο Κολέγιο Τρίνιτυ του Κέιμπριτζ. Το 1917 ξεκίνησε ο Α΄ Παγκόσμιος Πόλεμος· ο Γεώργιος Ε΄ αποποιήθηκε τους τίτλους του στη Γερμανία και ζήτησε από τα μέλη της β. οικογένειας να κάνουν το ίδιο. Το όνομα του Οίκου των Βέττιν-Σαξονίας-Κόμπουργκ & Γκότα άλλαξε σε Ουίνδσορ, ο Αλέξανδρος έλαβε τον τίτλο του κόμη του Άθλοουν και ο Ρούπερτ έγινε υποκόμης του Τρέματον (περιοχή της Κορνουάλης).
Κώστας Βασιλειάδης
Σταδιοδρομία
Στις 12 Απριλίου 2021, επέστρεψε στην Ισπανία για λογαριασμό της Μούρθια. Η Μούρθια αποτελεί την πέμπτη διαφορετική ομάδα του στο Πρωτάθλημα Ισπανίας. Σε 8 αγώνες του ισπανικού πρωταθλήματος είχε κατά μέσο όρο 5.9 πόντους, 2,1 ριμπάουντ και 1,6 ασίστ. Στις 7 Ιουλίου, ανανέωσε το συμβόλαιό του για ακόμα ένα χρόνο με την ομάδα. Στις 11 Μαΐου 2022, κόντρα στη Ρεάλ Μαδρίτης, έκανε την 300η του εμφάνιση στο Πρωτάθλημα Ισπανίας. Στις 13 Ιουνίου, αποτέλεσε παρελθόν από τη Μούρθια, έχοντας αγωνιστεί συνολικά 31 φορές σε όλες τις διοργανώσεις και τις 23 να είναι στο Πρωτάθλημα Ισπανίας, έχοντας 2.9 πόντους, 0.4 ριμπάουντ και 0.4 ασίστ.
Στις 25 Ιουνίου 2022, υπέγραψε συμβόλαιο με τη Μαρίνος ντε Ανζοατέγκι, με την Αμερική να είναι η τρίτη ήπειρος στην οποία βρέθηκε για επαγγελματικούς λόγους ο Βασιλειάδης, αφού εκτός της Ευρώπης, έχει παίξει επίσης στην Ασία για λογαριασμό της Αλ Σαντ του Κατάρ.
Ρούπερτ του Τεκ
Αναφορές σε Πηγές
Κατηγορία:Οίκος της Βυρτεμβέργης
Κώστας Βασιλειάδης
Σταδιοδρομία
Στις 13 Οκτωβρίου 2022, συμφώνησε με την Ατλέτικο Γκόες από την Ουρουγουάη, που αποτελεί τον 14ο σταθμό της καριέρας του. Με την ομάδα σημείωσε 10.6 πόντους, 3.4 ριμπάουντ και 1 ασίστ μ.ό. σε επτά συμμετοχές.
Στις 3 Ιανουαρίου 2023, επέστρεψε στην Ισπανία για λογαριασμό της Κάθερες της LEB Oro. Στο ντεμπούτο του η ομάδα του νίκησε τη Μελίγια με 92-85 και ο ίδιος είχε 14 πόντους (7/7 βολές, 2/3 δίποντα, 1/9 τρίποντα), 11 ριμπάουντ και 5 ασίστ στα 30' που έμεινε στο παρκέ, πραγματοποιώντας νταμπλ-νταμπλ.
Εθνική Ομάδα
Σε διεθνές επίπεδο, ο Βασιλειάδης συμμετείχε στην Εθνική ομάδα Παίδων. Κέρδισε το χάλκινο μετάλλιο στο Ευρωπαϊκό Πρωτάθλημα Εφήβων 2002 και στο Ευρωπαϊκό Πρωτάθλημα Νέων 2003, στο οποίο συμπεριλήφθηκε στην ιδανική ομάδα του τουρνουά. Την ίδια διάκριση πήρε και στο Ευρωπαϊκό Πρωτάθλημα Νέων 2004, στο οποίο έβαλε τους περισσότερους πόντους. Επίσης κέρδισε το αργυρό μετάλλιο στο Παγκόσμιο Πρωτάθλημα Νέων 2005 στην Αργεντινή, όπου συμπεριλήφθηκε ξανά στην ιδανική ομάδα του τουρνουά.
Συμμετείχε επίσης στην Εθνική Ομάδα Ανδρών στο Ευρωμπάσκετ 2011 στη Λιθουανία, στο οποίο η Εθνική τερμάτισε 6η. Συμμετείχε επίσης στο Παγκόσμιο Κύπελλο 2014, που η εθνική κατέκτησε την 16η θέση.
Με την εθνική ομάδα ο Βασιλειάδης έχει 50 συμμετοχές με 304 πόντους (μ.ο: 6.08).
Ατομικά Ρεκόρ
Στο ελληνικό πρωτάθλημα έχει 31 πόντους ατομικό ρεκόρ, ενώ μαζί με τον Μίλαν Τόμιτς έχει το ρεκόρ ευστοχίας τριπόντων σε ένα παιχνίδι της Α1. Στο παιχνίδι Μακεδονικός-ΠΑΟΚ στις 8 Νοεμβρίου 2003 είχε 7/7 τρίποντα. Στο ισπανικό πρωτάθλημα σκόραρε 33 πόντους με 10/18 τρίποντα στη νίκη της Ομπραδόιρο επί της Σαραγόσα με 78-86.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Μπιλμπάο Κατηγορία:Καλαθοσφαιριστές Σούτορ Μπάσκετ Μοντεγκρανάρο Κατηγορία:Καλαθοσφαιριστές Ομπραδόιρο Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές ΚΜ 1939 Κανάριας Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Τρικάλων BC Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Πρωταθλήματος Τουρκίας Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Παγκοσμίου Πρωταθλήματος 2014
Λίμνη Μπρεστοβάσκο
Η Λίμνη Μπρεστοβάσκο (σερβικά : Брестовачко ή Бојничко ή Бубличко ή Магашко) είναι τεχνητή λίμνη της Σερβίας κοντά στην πόλη Μπρέστοβατς. Βρίσκεται στους πρόποδες του βουνού Ράνταν, στα 312 μέτρα πάνω από το επίπεδο της θάλασσας. Δημιουργήθηκε το 1960 με την κατασκευή φράγματος στον ποταμό Λούστα πέκα παραποτάμου του Νότιου Μοράβα. Χρησιμοποιείται για την παροχή νερού στο Λεμπάν και την Μποΐνικα.
Αναφορές
Κατηγορία:Τεχνητές λίμνες της Σερβίας
Εβροπούλοι Κέρκυρας
Οι Εβροπούλοι είναι παραδοσιακό χωριό του νομού Κέρκυρας. Διοικητικά ανήκει στον Δήμο Κερκυραίων και έχει 339 κατοίκους (2011). Βρίσκεται στο κεντρικό τμήμα του νησιού, σε απόσταση 5 χλμ δυτικά της πόλης της Κέρκυρας. Είναι χτισμένο επάνω σε λόφο σε υψόμετρο 101 μέτρων.
Ονομασία
Για την ονομασία υπάρχουν δύο εκδοχές. Η πρώτη είναι κατά τον Χ. Κόλλα και είναι πως η ονομασία του χωριού προέρχεται από το επώνυμο Σέρβος (Σερβοπούλοι), το οποίο δεν απαντάται πλέον σε αυτόν τον οικισμό. Η δεύτερη εκδοχή είναι πως η ονομασία δόθηκε από την εγκατάσταση Εβραίων στην περιοχή κατά των 13ο αιώνα.
Τοποθεσία
Στην περιοχή Κουκουρίτσα του χωριού βρίσκεται η εξοχική κατοικία του πρώτου κυβερνήτη της Ελλάδας Ιωάννη Καποδίστρια κτισμένη τον 17ο αιώνα η οποία έχει μετατραπεί σε μουσείο (Μουσείο Καποδίστρια). Στα εκθέματα του Μουσείου περιλαμβάνονται αντικείμενα καθημερινής χρήσης, έπιπλα κ.α. που ανήκουν στην οικογένεια του πρώτου κυβερνήτη της Ελλάδος, Ιωάννη Καποδίστρια. Επίσης μαζί με το μουσείο στεγάζεται και το Κέντρο Μελετών για τον Καποδίστρια και την εποχή του, που ιδρύθηκε το 1981. Στον οικισμό βρίσκεται και το Μετόχι της Ιεράς Μονής Υπεραγίας Θεοτόκου Πλατυτέρας η ίδρυση του οποίου ανάγεται στα 1746-1747.
Χαρακτηρίστηκε ως παραδοσιακός οικισμός με το ΠΔ 19.10.1978 - ΦΕΚ 594 Δ΄ / 13.11.1978.
Ο καθορισμός των ορίων του, έγινε με τη Νομαρχιακή Απόφαση με Αρ. Πρ. ΤΠ/8926/04.12.1986 βάσει του από 24.04.1985 ΠΔ, με την οποία ο οικισμός Εβροπούλων χαρακτηρίζεται αξιόλογος ως προς το βαθμό προστασίας, στάσιμος ως προς τη δυναμικότητα, συνεκτικός ως προς το βαθμό διασποράς και μεσαίος ως προς το μέγεθός του.
Με το Ν. 2539/1997 συνενώθηκαν με το Δήμο Κερκυραίων οι κοινότητες Αλεπούς, Καναλιών και Εβροπούλων.
Παραπομπές
Κατηγορία:Χωριά της Κέρκυρας Κατηγορία:Δήμος Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Ασήμι Ηρακλείου
Το Ασήμι (επίσημη ονομασία: Ασήμιον) είναι κωμόπολη και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Πήρε το όνομα του από μια πανέμορφη κοπέλα που την έλεγαν Ασημίνα και είχε καταγωγή από τη Ρούμελη. Ανήκε στην Επαρχία Μονοφατσίου στο βόρειο άκρο της Μεσαράς και ήταν έδρα του Δήμου Κόφινα (πλέον Δημοτική Ενότητα Κόφινα του Δήμου Γόρτυνας) στο Νομό Ηρακλείου.
Η θέση του είναι πάνω στον υδροκρίτη του Γεροπόταμου και του Αναποδάρη. Η απόστασή του από το Ηράκλειο είναι 51 χιλιόμετρα. Οι κάτοικοι ασχολούνται με την αμπελοκαλλιέργεια και με την ελαιοκομία, όπως επίσης και με το εμπόριο. Στο χωριό μεταξύ άλλων λειτουργούν περιφερειακό ιατρείο, νηπιαγωγείο, Δημοτικό σχολείο, Γυμνάσιο, Λύκειο, ΚΕΠ, τράπεζες, φαρμακεία, εμπορικά καταστήματα και υπάρχει γήπεδο ποδοσφαίρου, έδρα της τοπικής ομάδας που ιδρύθηκε το 1968 και αγωνίζεται στην α΄ ερασιτεχνική κατηγορία του τοπικού πρωταθλήματος της ΕΠΣ Ηρακλείου.
Ιστορικά στοιχεία
Κοντά στο χωριό, στη θέση Αργιώ, βρέθηκαν λείψανα από οικισμό των ρωμαϊκών χρόνων και έχουν ανακαλυφθεί ευρήματα των ελληνορωμαϊκών χρόνων.
Το χωριό για πρώτη φορά, αναφέρεται με το όνομα Ασήμι, σε έγγραφο του 1280 του συμβολαιογράφου του Χάνδακα, Μαρτσέλο. Επίσης το βρίσκουμε σε έγγραφο του 1395, ως φέουδο του Βασάλο. Το βρίσκουμε και σε ενετικές, όπως επίσης και σε τουρκικές απογραφές, αργότερα.
Στο χωριό υπήρχαν και Τουρκοκρητικοί που έφυγαν με την Ανταλλαγή.
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Κόφινα του Δήμου Γόρτυνας και σύμφωνα την απογραφή του 2011 έχει πληθυσμό 1.189 κατοίκους.
Δείτε: Κοινότητα Ασημίου
Πολιτισμός
thumb|250px|Ο ναός του Αγίου Τίτου Στο Ασήμι δραστηριοποιείται πολιτιστικός σύλλογος, ο οποίος διοργανώνει εκδηλώσεις πολιτιστικού και αθλητικού χαρακτήρα. Προστάτης άγιος του οικισμού είναι ο Άγιος Τίτος και σε αυτόν είναι αφιερωμένη η κεντρική-παλιά εκκλησία του χωριού, που εορτάζει στις 25 Αυγούστου, οπότε γίνεται τοπικό πανηγύρι. Μεγάλης σημασίας για τους ντόπιους είναι και η εκκλησία του Αγίου Γεωργίου. Η μεγαλύτερη, και πιο καινούρια εκκλησία του χωριού (από το 1984) είναι ο τρίκλιτος ναός Αγίας Παρασκευής, Αγίας Ειρήνης και Αγίας Τριάδος. Επίσης, υπάρχει ο ναός της Ζωοδόχου Πηγής, όπου την Παρασκευή της Διακαινησίμου (Παρασκευή του Πάσχα) λαμβάνουν χώρα εορταστικές-θρησκευτικές εκδηλώσεις, του Μιχαήλ Αρχαγγέλου (νεκροταφείο) και του Σωτήρος Χριστού(δίκλιτο με τον Άγιο Χαράλαμπο). .
Αθλητισμός
Το Ασήμι εκπροσωπείται στο ποδόσφαιρο από τον «Αθλητικό Όμιλο Ασημίου» ο οποίος ιδρύθηκε το 1968 και ανήκει στη δύναμη της Ε.Π.Σ. Ηρακλείου. Ο Α.Ο. Ασημίου τις χρονιές 1990-91, 1991-92, 1992-93, 1993-94 και 1994-95 αγωνίστηκε στην Δ΄ Εθνική κατηγορία. Επίσης κατέκτησε το κύπελλο Ε.Π.Σ. Ηρακλείου τα έτη 1992, 1993 και 1994. Έδρα του αποτελεί το Δημοτικό γήπεδο Ασημίου.
Πηγές
Κατηγορία:Δήμος Γόρτυνας Ασημι Ασημι
Τσάιναταουν
Το όνομα Τσάιναταουν χρησιμοποιείται για να περιγράψει οικιστικές περιοχές με μεγάλο αριθμό Κινέζων ή κινεζικών επιχειρήσεων γενικότερα σε περιοχές εκτός της Κίνας αλλά και για άλλες χρήσεις:
(και άλλες πολλές οικιστικές περιοχές κυρίως σε μεγαλουπόλεις)
Quake (βιντεοπαιχνίδι)
Το Quake είναι βιντεοπαιχνίδι βολών πρώτου προσώπου που δημιουργήθηκε από την id Software και δημοσιεύθηκε από την GT Interactive το 1996. Είναι το πρώτο παιχνίδι της σειράς Quake. Στο παιχνίδι, οι παίκτες πρέπει να βρουν το δρόμο τους μέσα από διάφορα λαβυρινθώδη, μεσαιωνικά επίπεδα, ενώ μάχονται μια ποικιλία από τέρατα χρησιμοποιώντας μια μεγάλη ποικιλία από όπλα.
Ως ο διάδοχος της σειράς βιντεοπαιχνιδιών Doom της id Software, το Quake σχεδιάστηκε στην ίδια τεχνολογία του προκάτοχου του. Σε αντίθεση με τη μηχανή του Doom, το Quake περιείχε πλήρες σε πραγματικό χρόνο απόδοση 3D και υποστήριζε πρώιμο 3D μέσω του OpenGL. Ενώ το Doom βοήθησε στην διασημότητα των deathmatches πολλαπλών παικτών, το Quake πρόσθεσε διάφορες ρυθμίσεις multiplayer. Τα διαδικτυακό παιχνίδι πολλαπλών παικτών έγινε όλο και περισσότερο κοινό, με την ενημέρωση QuakeWorld και λογισμικό όπως το QuakeSpy να καθιστούν τη διαδικασία εύρεσης και παιχνιδιού εναντίον άλλων στο διαδίκτυο ευκολότερη και πιο αξιόπιστη.
Gameplay
Στη λειτουργία ενός παίκτη στο Quake, ο παίκτης εξερευνεί και κατευθύνεται προς την έξοδο σε κάθε επίπεδο γοτθικής ατμόσφαιρας, όπου αντιμετωπίζει τέρατα και βρίσκει μυστικές περιοχές. Συνήθως υπάρχουν διακόπτες για την ενεργοποίηση ή κλειδιά για συλλογή ώστε να ανοίξει τις πόρτες προτού να μπορέσει να επιτευχθεί στην έξοδο. Η έξοδος μεταφέρει τον παίκτη στο επόμενο επίπεδο. Πριν από την πρόσβαση σε ένα επεισόδιο, υπάρχει ένα σύνολο από τρία μονοπάτια με επίπεδα δεξιοτήτων, που χωρίζονται σε εύκολα, μεσαίο και δύσκολο. Το τέταρτο επίπεδο, "Nightmare", ήταν "τόσο κακό που ήταν κρυμμένο, έτσι ώστε οι παίκτες δεν θα περιπλανιόταν από ατύχημα". Ο παίκτης πρέπει να πέσει μέσα στο νερό πριν από την είσοδο του τέταρτου επιπέδου και να πάει σε ένα μυστικό πέρασμα για την πρόσβαση σε αυτό.
Στη λειτουργία πολλαπλών παικτών, παίκτες σε πολλαπλούς υπολογιστές συνδέονται σε έναν server, όπου μπορούν να παίξουν είτε στη λειτουργία ενός παίκτη στο μαζί σε λειτουργία co-op, ή να παίξουν εναντίον ο ένας τον άλλον σε λειτουργία δύο παικτών. Όταν οι παίκτες πεθαίνουν στη λειτουργία πολλαπλών παικτών, μπορούν να ξαναεμφανιστούν, αλλά θα χάσουν τα αντικείμενα που συνέλεξαν από πριν. Αντικείμενα τα οποία συλλέχθηκαν από πριν ξαναεμφανίζονται κάποτε και μπορούν να συλλεχθούν πάλι. Οι πιο δημοφιλές λειτουργίες πολλών παικτών είναι τα deathmatch, τα οποία μπορούν να αποτελούνται από free-for-all (κανένας οργανισμός ή ομάδες), μονομαχίες ένα-σε-ένα, ή οργανωμένο teamplay με δύο ή περισσότερους παίκτες ανά ομάδα. Τα τέρατα δεν εμφανίζονται στο teamplay, καθώς δεν έχουν κανέναν σκοπό εκτός από το να αποκαλύπτουν τις θέσεις των παικτών. Η λειτουργία πολλαπλών παικτών στο Quake ήταν ένα από τα πρώτα παιχνίδια τα οποία ήταν ξεχωριστά ως μια μορφή ηλεκτρονικού αθλητισμού.
Το gameplay στο Quake ήταν αναγνωρισμένο ως μοναδικό τότε, λόγω των διαφορετικών τρόπων ο παίκτης μπορούσε να ελιχθεί στο παιχνίδι. Ο παίκτης μπορεί να ξεκινήσει και να σταματήσει να κουνιέται σύντομα, να πηδάει αφύσικα ψηλά, και να αλλάζει κατεύθυνση ενώ κινείται στον αέρα.
Πλοκή
Η πρωταγωνιστής στο "Operation Counterstrike" είναι ο Ranger, ο οποίος πρέπει να προχωρήσει, ξεκινώντας σε ένα από τα τέσσερα επεισόδια από την υπέρβαση στρατιωτικής βάσης, πριν καταπολεμήσει σε άλλες διαστάσεις, φτάνοντας τους μέσω του Slipgate ή τον ισοδύναμό τους στον άλλον κόσμο. Αφού περάσει μέσα από το Slipgate, ο κύριος στόχος του Ranger είναι να συλλέξει τέσσερις μαγικούς ρούνους από τέσσερις διαστάσεις του Quake, τα οποία είναι τα βασικά στοιχεία για να σταματήσει τον εχθρό, ο οποίος αργότερα ανακαλύπτεται ως Shub-Niggurath και να σταματήσει την εισβολή της Γης.
Quake Mission Pack No. 1: Scourge of Armagon
Το Quake Mission Pack No. 1: Scourge of Armagon κυκλοφόρησε στις 28 Φεβρουαρίου του 1997 και δημιουργήθηκε από την Hipnotic Interactive. Αποτελείται από τρία επεισόδια, τα οποία χωρίζονται σε δεκαεπτά νέα επίπεδα ενός παίκτη, με τρία από αυτά να είναι μυστικά, ένα νέο επίπεδο multiplayer και νέα χαρακτηριστικά του παιχνιδιού που δεν εμφανιζόταν στο Quake, όπως περιστρεφόμενες δομές και τοίχοι που μπορούν να σπάσουν. Σε αντίθεση με το πρώτο παιχνίδι της σειράς και το δεύτερο πακέτο επέκτασης, το Scourge of Armagon απαιτεί τα τρία επεισόδια να παιχτούν διαδοχικά. Τρεις νέοι εχθροί είναι τα Centroids, γιγαντιαίοι σκορπιοί με καρφωτικά μηχανήματα, τα Gremlins, μικρά goblins τα οποία μπορούν να κλέψουν όπλα και να πολλαπλασιαστούν τρέφοντας με πτώματα εχθρών και τα Spike Mines, κυμαινόμενες σφαίρες που εκρήγνυνται όταν είναι κοντά στον παίκτη. Υπάρχουν επίσης τρία νέα όπλα, το Mjolnir, ένα σφυρί το οποίο εκπέμπει γιγαντιαίες αστραπές, το Laser Cannon, το οποίο πυροβολεί γερά μπουλόνια ενέργειας και το Proximity Mine Launcher, το οποίο εκτοξεύει χειροβομβίδες που αποδίδουν στις επιφάνειες και εκρήγνυνται όταν ένας αντίπαλος έρχεται κοντά. Τα τρία νέα power-ups αποτελούν τα Horn of Conjuring, η οποία συγκαλεί έναν εχθρό για την προστασία του παίκτη, το Empathy Shield, η οποία μειώνει στο μισό τη ζημιά που λαμβάνεται από τον παίκτη μεταξύ του παίκτη και του επιτιθέμενου εχθρού και το Wetsuit, το οποίο καθιστά τον παίκτη άτρωτο σε ηλεκτρική ενέργεια και επιτρέπει στον παίκτη να παραμείνει κάτω από το νερό για ένα χρονικό διάστημα.
Η πλοκή ακολουθάει τον Armagon, έναν στρατηγό των δυνάμεων Quake, σχεδιάζει να εισβάλει στη Γη μέσω μιας πύλης γνωστή ως "Rift". Ο Armagon μοιάζει με ένα γιγαντιαίο gremlin με κυβερνητικά πόδια και ένα συνδυασμό μεταξύ κανονιών εκτόξευσης/λέιζερ για τα όπλα.
Quake Mission Pack No. 2: Dissolution of Eternity
Το Quake Mission Pack No. 2: Dissolution of Eternity κυκλοφόρησε στις 31 Μαρτίου του 1997 και δημιουργήθηκε από την Rogue Entertainment. Περιέχει δύο επεισόδια, τα οποία χωρίζονται σε δεκαπέντε νέα επίπεδα ενός παίκτη, ένα νέο επίπεδο multiplayer, ένα νέο soundtrack και πολλοί νέοι εχθροί και αφεντικά. Ωστόσο, το πακέτο δεν έχει μυστικά επίπεδα. Οι οχτώ νέοι εχθροί είναι τα Electric Eels, Phantom Swordsmen, τα Multi-Grenade Ogres, Hell Spawn, Wraths, Guardians, Mummies, και αγάλματα διαφόρων εχθρών τα οποία μπορούν να ζωντανέψουν. Τα τέσσερα νέα αφεντικά είναι οι Lava Men, οι Overlords, γιγαντιαία Wraths, και ένας δράκος που φυλάει το "χρονικό μετατροπέα ενέργειας". Υπάρχουν επίσης δύο νέα power-up, το Anti Grav Belt το οποίο επιτρέπει στον παίκτη να πηδήξει πιο ψηλά και το Power Shield το οποίο μειώνει τη ζημιά που δέχεται ο παίκτης. Αντί να παρέχει το πακέτο αυτό νέα όπλα, παρέχει τέσσερα νέα είδη πυρομαχικών για υπάρχουσα όπλα, τα "lava nails" για το Nailgun, χειροβομβίδες συμπλέγματος για τον Εκτοξευτή Χειροβομβίδων, πυραύλοι που χωρίζονται σε τέσσερα σε μια οριζόντια γραμμή για τον Εκτοξευτή Πυραύλων, και κύτταρα πλάσματος για το Thunderbolt, καθώς και ένα άγκιστρο το οποίο βοηθάει στη μετακίνηση γύρω από τα επίπεδα.
Ένα ανεπίσημο πακέτο επέκτασης, το Abyss of Pandemonium, δημιουργήθηκε από τη Impel Development Team, κυκλοφόρησε από την Perfect Publishing και κυκλοφόρησε στις 14 Απριλίου του 1998. Μια αναβαθμισμένη έκδοση με όνομα Abyss of Pandemonium - The Final Mission κυκλοφόρησε ως freeware.
Προς τιμή της 20χρονης επετείου του Quake, η MachineGames, ένα στούντιο της ZeniMax Media, κυκλοφόρησε ένα νέο πακέτο επέκτασης δωρεάν, με όνομα Episode 5: Dimension of the Past.
Υποδοχή
Το Quake δέχτηκε θετικές κριτικές. Το GameRankings έδωσε στην έκδοση PC ένα 93.22%, στην έκδοση Nintendo 64 ένα 76.14%, και στην έκδοση Sega Saturn ένα 64.50%, ενώ το Metacritic έδωσε στην έκδοση PC ένα 94/100 και στην έκδοση Nintendo 64 ένα 74/100.
Εξωτερικοί σύνδεσμοι
Κατηγορία:Quake Κατηγορία:Βιντεοπαιχνίδια του 1996 Κατηγορία:Βιντεοπαιχνίδια του Nintendo 64 Κατηγορία:Βιντεοπαιχνίδια των Windows Κατηγορία:Βιντεοπαιχνίδια βολών πρώτου προσώπου Κατηγορία:Βιντεοπαιχνίδια DOS Κατηγορία:Βιντεοπαιχνίδια της id Software Κατηγορία:Βιντεοπαιχνίδια του Linux Κατηγορία:Βιντεοπαιχνίδια των Mac OS Κατηγορία:Βιντεοπαιχνίδια του Sega Saturn Κατηγορία:Βιντεοπαιχνίδια του GP2X Κατηγορία:Cooperative βιντεοπαιχνίδια Κατηγορία:Νικητές Golden Joystick Award
Αμαδρυάδες
Οι Αμαδρυάδες είναι νύμφες των δασών, που γεννιούνται με τις βελανιδιές (δρυς) και άλλα δέντρα και αναπτύσσονται μαζί τους. Όταν το δέντρο κόβεται, η νύμφη του πεθαίνει, πηγαίνει όμως σε άλλο δέντρο και τιμωρεί τον ένοχο. Οι Δρυάδες ήταν νύμφες των δασών, ενώ οι Αμαδρυάδες συνδέονταν με τα δέντρα. Τα ονόματα τους είναι Καρύα, Βάλανος, Κράνεια, Μορέα, Αίγειρος, Πτελέα κλπ., και είναι όλες κόρες του Οξύλου.
Εξωτερικοί σύνδεσμοι
Κατηγορία:Νύμφες
Στατιστική μηχανική
Η Στατιστική μηχανική είναι η εφαρμογή της θεωρίας πιθανοτήτων, η οποία περιλαμβάνει τα μαθηματικά εργαλεία για την αντιμετώπιση μεγάλων πληθυσμών, στο πεδίο της μηχανικής, η οποία ασχολείται με την κίνηση σωματιδίων ή αντικειμένων που υπόκεινται σε μια δύναμη.
Στην εφαρμοσμένη στατιστική μηχανική καταστρώνονται θεωρίες υπό κλειστή μορφή σαν συστήματα αλγεβρικών ή ολοκληρο-διαφορικών εξισώσεων, που επιδέχονται αναλυτική ή αριθμητική επίλυση. Συνήθως βασίζονται σε απλοποιητικές παραδοχές.
Πραγματοποιεί τη σύνδεση μεταξύ των μικροσκοπικών ιδιοτήτων των ατόμων και των μορίων, με τις μακροσκοπικές ιδιότητες των υλικών που παρατηρούνται στην καθημερινή ζωή, εξηγώντας κατά συνέπεια τη θερμοδυναμική ως το φυσικό αποτέλεσμα της στατιστικής και της μηχανικής (κλασικής και κβαντικής) σε μικροσκοπικό επίπεδο. Πιο συγκεκριμένα, μπορεί να χρησιμοποιηθεί για τον υπολογισμό των θερμοδυναμικών ιδιοτήτων των υλικών από τη φασματοσκοπική ανάλυση και πληροφορία των μορίων.
Η ικανότητα της πραγματοποίησης μακροσκοπικών προβλέψεων βασισμένων σε μικροσκοπικές ιδιότητες, είναι η βασική σύνδεση μεταξύ της στατιστικής μηχανικής και της θερμοδυναμικής. Και οι δύο θεωρίες βασίζονται πάνω στον δεύτερο νόμο της θερμοδυναμικής, μέσω της εντροπίας. Όμως, ενώ στη θερμοδυναμική η εντροπία μπορεί να γίνει γνωστή μόνο εμπειρικά, στη στατιστική μηχανική αποτελεί μια συνάρτηση κατανομής του συστήματος, πάνω στις μικροκαταστάσεις του.
Η Στατιστική Φυσική παίζει μεγάλο ρόλο στη Φυσική της Στερεάς Κατάστασης, την Επιστήμη των Υλικών, την Πυρηνική Φυσική, την Αστροφυσική, τη Χημεία, τη Βιολογία και την Ιατρική (π.χ. μελέτη της εξάπλωσης μολυσματικών ασθενειών), στη θεωρία και τεχνική των Πληροφοριών, αλλά και σε εκείνες τις περιοχές της τεχνολογίας που οφείλουν την ανάπτυξή τους στην εξέλιξη της Σύγχρονης Φυσικής. Έχει ακόμη σημαντικές εφαρμογές σε θεωρητικές επιστήμες όπως η Κοινωνιολογία και η Γλωσσολογία και είναι χρήσιμη σε ερευνητές ανώτατης εκπαίδευσης, διοίκησης εταιριών και βιομηχανίας.
Η βασική αρχή
Η βασική αρχή της στατιστικής μηχανικής είναι το αξίωμα των εξ ορισμού ίσων πιθανοτήτων:
Η αρχή αυτή σημαίνει με άλλα λόγια, πως ένα σύστημα σε ισορροπία δεν έχει καμία προτίμηση για κάποια από τις διαθέσιμες μικροκαταστάσεις του. Συμβολίζοντας με Ω τις μικροκαταστάσεις σε μια συγκεκριμένη ενέργεια, η πιθανότητα να βρεθεί το σύστημα σε μια συγκεκριμένη μικροκατάσταση είναι p=1/\Omega.
Η αρχή αυτή είναι απαραίτητη, καθώς επιτρέπει σε κάποιον να συμπεράνει πως για ένα σύστημα σε ισορροπία, η θερμοδυναμική κατάσταση (μακροκατάσταση) η οποία θα μπορούσε να είναι αποτέλεσμα του μεγαλύτερου αριθμού των μικροκαταστάσεων είναι επίσης η πιο πιθανή μακροκατάσταση του συστήματος.
Τα παραπάνω βοηθούν στον ορισμό της συνάρτησης πληροφορίας
Όταν όλα τα ρ είναι ίσα, η Ι είναι ελάχιστη, κάτι που σημαίνει πως έχουμε ελάχιστη πληροφορία για το σύστημα. Όταν η πληροφορία μας είναι μέγιστη (για παράδειγμα, ένα ρ είναι ίσο με τη μονάδα και τα υπόλοιπα μηδέν, γνωρίζουμε δηλαδή επακριβώς σε ποια κατάσταση βρίσκεται το σύστημα), η συνάρτηση παίρνει και αυτή τη μέγιστη τιμή της.
Η ροή των σημειών που αποτελούν ένα στατιστικό σύνολο μέσα στο χώρο φάσεων ονομάζεται εργοδική αν σχεδόν όλα τα σημεία κινούνται κατά τέτοιο τρόπο ώστε να επισκέπτονται ολόκληρη την υπερεπιφάνεια ενέργειας. Η εργοδική ροή δεν είναι ικανή συνθήκη για να τείνει η συνάρτηση πυκνότητας πιθανότητας προς την ισορροπία γι αυτό απαιτείται η ισχυρότερη συνθήκη ροής με ανάμειξη. οι παρατηρήσεις αυτές επί της εργοδικής ροής και της ροής με ανάμειξη πάνω σε υπερεπιφάνειες σταθερής ενέργειας αποτελούν μία βάση για την αξιωματική θεμελίωση της στατιστικής μηχανικής ισορροπίας.
Στατιστικές κατανομές
Ανάλογα με τις συνθήκες στις οποίες υποθέτουμε πως βρίσκεται το εκάστοτε σύστημα, υπολογίζουμε διαφορετικά τις μικροκαταστάσεις του, ώστε να εκφράσουμε μέσω αυτών τις μακροσκοπικές ιδιότητες. Υπάρχουν τέσσερις κατανομές (που συχνά ονομάζονται και στατιστικά σύνολα ή στατιστικές ολότητες):
Εξωτερικοί σύνδεσμοι
* Στατιστικη μηχανικη
Ασοσιασάο Ακαντέμικα ντε Κοΐμπρα
Η Ασοσιασάο Ακαδέμικα δε Κοΐμπρα είναι πορτογαλική, ποδοσφαιρική ομάδα από την Κοΐμπρα. Ιδρύθηκε το 1876. Έδρα της ομάδας είναι το Estádio Cidade de Coimbra, χωρητικότητας 30210 θεατών. Συμμετέχει στην Πριμέιρα Λίγκα, την ανώτατη κατηγορία Πορτογαλίας.
Εξωτερικοί σύνδεσμοι
Κατηγορία:Ασοσιασάο Ακαδέμικα δε Κοΐμπρα Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1876
Πατσακάμακ
Στη μυθολογία των Ίνκας, ο Πατσακάμακ (Κέτσουα Pacha Kamaq, ισπ. Pachacámac), που σημαίνει Δημιουργός του Κόσμου, ήταν θεότητα της γης, που λατρευόταν από ιθαγενείς λαούς του Περού κι αργότερα υιοθετήθηκε και από τους Ίνκας.
Ο Πάτσα Κάμακ πιστεύεται ότι δημιούργησε τον κόσμο, καθώς και τον πρώτο άνδρα και την πρώτη γυναίκα. Ξέχασε, όμως, να τους εφοδιάσει με φαγητό κι ο άνδρας πέθανε. Η γυναίκα καταράστηκε τον Πάτσα Κάμακ, επειδή τους αμέλησε, κι εκείνος την έκανε να μείνει έγκυος. Όταν γέννησε ένα γιο, ο θεός τον σκότωσε και διαμέλισε το πτώμα του, απ' όπου φύτρωσαν τα φρούτα και τα λαχανικά στη φύση. Ο δεύτερος γιος της κατάφερε να ξεφύγει, οπότε ο θεός σκότωσε τη γυναίκα. Ο γιος της, όμως, εκδικήθηκε το θάνατό της, ρίχνοντας τον Πάτσα Κάμακ στη θάλασσα.
Αργότερα, όταν η θεότητα υιοθετήθηκε από τους Ίνκας, ο Πατσακάμακ λατρευόταν ως γιος του θεού Ίντι και της Μάμα Κίγια, σύζυγος της Μάμα Πάτσα. Μαζί με τα αδέρφια του, Βιρακότσα και Μάνκο Κάπακ, έφεραν τον πολιτισμό στη γη.
Εξωτερικοί σύνδεσμοι
Κατηγορία:Μυθολογία Ίνκα
Αριστείδης Ρίζος Ραγκαβής
Ο Αριστείδης Ρίζος Ραγκαβής (1847 - 1 Νοεμβρίου 1878) ήταν Έλληνας στρατιωτικός του 19ου αιώνα.